|  |
| --- |
| referatHandicapråd |
|  |
| dATO: | 27. juni 2017 |
| sTED: | mØDELOKALe sakskøbing, rÅDHUSET |
| tIDSPUNKT: | kl. 12.30 |
| DELTAGERE: |

|  |  |  |  |
| --- | --- | --- | --- |
|  | Afbud: |  | Fremmødt SUPpLEANT |
| Kenneth Nielsen(rep. fra DH, formand) |  |  | ---- |
| Bent Munch(repræsentant fra DH) |  |  | ---- |
| Per Steen(repræsentant fra DH) |  |  | ---- |
| Laila Groth(repræsentant fra DH) |  |  | Rose Brusen |
| bjarne Hansen(repræsentant fra DH) |  |  | ---- |
| Charlotte Wiberg(Park, Vej og Ejendomme) |  |  | ---- |
| Pedro Michael(socialområdet) |  |  | ---- |
| Susan Rasmussen(Dagtilbud) |  |  | ---- |
| Ole bronné Sørensen(Byrådsrepræsentant) |  |  | ---- |
| Bente lerche-Thomsen(Byrådsrepræsentant) |  |  | ---- |

 |
| rEFERENT: | Charlotte Christiansen |

|  |
| --- |
|  |

1. GODKENDELSE AF DAGSORDEN

Dagsorden godkendt.

1. GODKENDELSE AF REFERAT FRA MØDE D. 29. MAJ 2017.

Referatet godkendt.

1. IDRÆTSFACILITETER FOR HANDICAPPEDE v/ KLAUS LYKKEBÆK (Kl. 13.00)

Klaus Lykkebæk er leder af fritid, med følgende ansvarsområder: Foreninger, Aftenskoler, Spejdere, udlån af kommunale bygninger.

Kenneth gjorde opmærksom på, at man fra Handicaprådets side ønsker bedre idrætsfaciliteter for handicappede i kommunen. Der findes kun handicaptilgængelige omklædningsrum i Svømmecenter Falster, men der er kun lift til bassinet i svømmehallen i Nørre Alslev, det hænger ikke helt sammen. I Multicenter i Gedser er tilgængeligheden ligeledes mangelfuld, da det ikke kan lade sig gøre, at komme ind af døren, hvis man kommer alene i kørestol. Der er tidligere gjort opmærksom på dette, men hidtil er der ikke gjort noget ved det.

Rose spurgte til ombygning/etablering af ny hal. Klaus fortalte, at man i hvert fald arbejder på, at få gjort én hal handicapvenlig.

Per gjorde opmærksom på, at der kommer flere og flere ældre i kommunen og dermed også flere med rollator/kørestol, hvorfor der vil være endnu større efterspørgsel omkring tilgængelighed.

Klaus henviser til de ansvarlige for de kommunale haller, som p.t. er Christian Barding.

Klaus orienterede om, at Folkeoplysningsudvalget i august måned sender en Idræts-og facilitetspulje i høring, hvor der lægges op til, at der skal være faciliteter også for handicappede. Han opfordrer Handicaprådet til at komme med høringssvar til dette.

1. ORIENTERING FRA FORMANDEN OG HANDICAPRÅDETS MEDLEMMER
* Kenneth har fået en henvendelse fra Trafiksikkerhedsrådet, som inviterer Handicaprådet til møde d. 14.9.17 kl. 9.30-10.15 med 2-3 repræsentanter.
* Ole orienterede om et projekt i Guldborgsund Handicap ”Vi hjælper hinanden – på tværs af handicap”, som handler om at engagere borgere med mindre kognitive handicap i at ledsage eller besøge borgere med mere indgribende handicap.

 Formålet med projektet er at modvirke isolation og ensomhed for de borgere, der modtager støtte i Guldborgsund Handicap, og som har svært ved at tage initiativ til at komme ud og deltage i aktiviteter og fællesskaber samt danne venskaber.

Ideen med at lade borgere med handicap fungere som frivillige ledsagere eller besøgsvenner for andre borgere med handicap er dels at aktivere menneskelige ressourcer, som er til stede, men som ikke tidligere har været anvendt og dels at udnytte deltagernes gensidige forståelsesramme, i forhold til udfordringer med handicap, til at skabe relationer, der er mere ligeværdige end borger-personale relationer.

Det er ikke hensigten at borgere, der hjælper hinanden, skal erstatte en egentlig ledsagerordning, idet der kun er tale om social ledsagelse og ikke praktisk ledsagelse. Den frivillige ordning skal være et supplement og give borgerne nogle oplevelser og relationer, som de ellers ikke ville få.

* En borger, hvis mand bor på GuldBoSund friplejehjem, har henvendt sig til Kenneth, da der mangler aktiviteter, som hendes handicappede mand kan benytte. Kenneth har hjulpet med at finde andre muligheder.
* I forbindelse med Tilgængelighedsudvalgets møde med CELF, blev muligheden om etablering af en handicapvenlig shelter drøftet og CELF var ikke afvisende overfor, om de kunne få nogle af deres elever til at bygge en sådan shelter.
* Tilgængelighedsudvalget har ligeledes afholdt møde med formanden for Digelauget på Marielyst. Det var et meget positivt møde, hvor der blev åbnet op for, at også kørestolsbrugere kan benytte/komme til og fra diget flere steder end fra torvet.
* Mai-Britt Hagbarth har udsendt en mail som opfølgning på sidste møde i Handicaprådet vedr. vederlagsfri fysioterapi. Mai-Britt oplyser i mailen, at Guldborgsund Rehabilitering ikke er leverandør af vederlagsfri fysioterapi.

Retten til at vælge frit mellem kommunen og de privatpraktiserende fysioterapeuter forudsætter, at kommunen er leverandør.

Der er ingen private fysioterapeuter, der har faciliteter til borgere, der f.eks. har brug for lift. Rehabilitering har meget fine faciliteter, som det ville være godt at få mulighed for at bruge – også i forbindelse med vederlagsfri fysioterapi.

1. DRØFTELSESPUNKTER
* Handicapturisme

Kenneth havde lavet 10 punkter med steder, som man kan besøge, også som kørestolsbruger. Det blev aftalt, at yderligere forslag sendes til Charlotte senest d. 27. juli, som vil samle materialet og efterfølgende sende til Max Müller og Frederik Cordes.

* Tilgængelighedspris

Hvad vil Handicaprådet opnå med sådan en pris og hvilke kriterier skal der være?

Ole syntes det kunne være interessant, hvis prisen målrettes private aktører, for også at få dem med på banen i forhold til tilgængelighed for handicappede. Der var herefter en generel drøftelse omkring hvordan man rammer så bredt som muligt.

Tilgængelighedsudvalget drøfter det på deres møde i starten af august og alle er velkomne til at sende gode ideer/forslag.

Der var enighed om, at prisen bør uddeles på Handicaprådets møde i juni måned.

* Orientering om Hjerneskadehuset samt fremtidige tanker på sen hjerneskadeområdet v/Ole B. Sørensen og Pedro Michael

Ole gennemgik kort sagsfremstillingen, som var blevet udsendt til Handicaprådets medlemmer forud for mødet. Ole gav udtryk for, at han var fortrøstningsfuld og politikerne i udvalget følte sig sikre på, at det ville blive godt. Den nedsatte arbejdsgruppe fortsætter med at følge arbejdet omkring Hjerneskadehuset.

Rose gav udtryk for, at hun ikke kan genkende de tal, der fremgår i sagsfremstillingen, da arbejdsgruppen ikke har sagt god til denne økonomi.

Der blev spurgt til, hvad der skulle ske med IKT området og Charlotte orienterede om, at der ligeledes havde været nedsat en arbejdsgruppe til at kigge på dette. Handicaprådet vil modtage en høring vedr. IKT, som skal forelægges politisk i august.

Rose spurgte til tankerne omkring senhjerneskadeområdet; Labyrinten og Klub Senhjerneskade, hvor der pr. 1.8. kun vil være 1 personale tilbage, hvilket er bekymrende, da der kommer flere og dårligere borgere til.

Ole: Der er besparelser, der er besluttet for nogle år siden og dem indhentes vi af nu. De besparelser har dog gjort, at Handicap og Psykiatriudvalgets område har et fint budget hvilket betyder, at vi har mulighed for at sætte nogle ting i gang.

Rose: Det er problematisk, at hjerneskadekoordinatoren stopper, især for de pårørende. Hun er bekymret for kontakten til den midlertidige løsning der kommer, indtil der ansættes ny hjerneskadekoordinator.

Rose tilkendegav, at når det hele kommer til at køre, vil der kun være én indgang, hvilket bør give et bedre tilbud for borgerne og en nemmere tilgang.

* Løn under sygdom samt feriepenge til borgere i beskyttet beskæftigelse

Svar til medarbejderrådet i Guldborgsund Handicap vedlægges.

Taget til efterretning.

* Orientering om Socialpsykiatriens flytning til Nørre Skole v/Pedro Michael

Udsættes til næste møde.

* §32 – Hjemmetræning.

Der kommer en del henvendelser til Kenneth fra utilfredse borgere. Center for Familie & Forebyggelse har desværre ikke mulighed for at deltage under dette punkt, men inviterer til møde enten d. 28.6. kl. 12-13 eller d. 4.7. kl. 13-14. Formålet med mødet er at præsentere arbejdet med hjemmetræning efter § 32a set fra et forvaltningsperspektiv og at besvare eventuelle spørgsmål relateret hertil fra Handicaprådet.

Kenneth – Per – Bent og Susan deltager i mødet d. 4.7., hvilket Charlotte giver besked om til Center for Familie & Forebyggelse.

* 1. Handicaprådets arbejdsform.
* Synliggørelse af handicaprådet – orientering til pressen/Facebook

Drøftet.

1. MAINSTREAMING AF HANDICAPRÅDET.

Dette punkt skal ikke mere være med som fast punkt på dagsordenen.

1. EVENTUELT.

Socialministeriet har udsendt en pressemeddelelse med, hvor mange klagesager der er fejl i, når borgerne klager over kommunernes afgørelse efter serviceloven bredt og på børnehandicapområdet specifikt. Der er dog store forskelle mellem kommunerne. Hvor de bedste kommuner kun fik omgjort 6 procent af deres sager, fik andre kommuner omgjort mere end halvdelen af deres sager. Der er ingen sammenhæng mellem omgørelsesprocenter og størrelsen på kommunen. For Guldborgsund Kommunes vedkommende er tallet på 38 %, hvilket er lavt i forhold til flere andre kommuner.

Region Sjælland har sendt høring ud til kommunerne vedr. flere sengepladser i psykiatrien. Da der var komme få høringssvar ind, så sker der ikke mere fra regionens side.

Ole havde deltaget i Folkemødet på Bornholm, hvor sagen om manglende sengepladser blev drøftet og der er ingen tvivl om, at der er for få sengepladser i psykiatrien. Der findes ingen åbne indlæggelser i Region Sjælland på samme måde, som der er i Region Hovedstaden.

* 1. Punkter til næste møde

Orientering om Socialpsykiatriens flytning til Nørre Skole.